২০ দলীয় জোটের নেতাকর্মীদের বাড়ি থেকে ডেকে নিয়ে উপর মহলের নির্দেশ মোতাবেক গুলি করে খালে-বিলে-বেড়িবাঁধে লাশ ফেলে রাখা হচ্ছে বলে অভিযোগ করেছে বিএনপির নেতৃত্বাধীন ২০-দলীয় জোট। বুধবার এক বিবৃতিতে বিএনপির যুগ্ম-মহাসচিব সালাহউদ্দিন আহমেদ এ অভিযোগ করেন। তিনি বলেন, ‘মুক্তিযুদ্ধের চেতনা ব্যবসায়ী অবৈধ আওয়ামী সরকার মুক্তিযুদ্ধের সকল আকাঙ্ক্ষা ও অর্জনকে বিনষ্ট করে জাতির ভবিষ্যৎ অধিকারকেও হরণ করেছে।’ বিএনপির যুগ্ম-মহাসচিব সালাহ উদ্দিন আহমেদ স্বাক্ষরিত ২০ দলীয় জোটের পক্ষে এক বিবৃতিতে এসব কথা বলা হয়।